NEPROFESIONÁLNY FILM V REGIÓNE KYSÚC

regionálna postupová súťažná prehliadka amatérskej filmovej tvorby

- propozície regionálnej súťažnej prehliadky ZUČ -

Vyhlasovateľ:

Kysucké kultúrne stredisko v Čadci z poverenia Žilinského samosprávneho kraja

Organizátor:

Žilinský samosprávny kraj

Kysucké kultúrne stredisko v Čadci

Spoluorganizátor:

Kysucká knižnica v Čadci 
Termín konania: 24. február 2011
Miesto konania: Kysucká knižnica v Čadci 
Poslanie súťaže:

Hlavným poslaním súťaže je vytvoriť priestor pre prezentáciu filmovej amatérskej tvorby v regióne Kysúc a vytvoriť podmienky pre stretnutie autorov z celého regiónu s odborníkmi pre film a video, umožniť im vypočuť si odbornú analýzu ich súťažného filmu a sprostredkovať účasť na kolektívnej, alebo individuálnej konzultácii. 

Podmienky súťaže:  

Súťaž je trojstupňová, postupová - regionálna, krajská a celoštátna. Základným stupňom je región. Pozostáva z časti prezentačnej /projekcia súťažných filmov/ a vzdelávacej /rozborový seminár a odborné konzultácie/. Člení sa podľa vekových, vzdelanostných a žánrových kritérií. 

Na krajskú súťažnú prehliadku postupujú ocenené a regionálnou odbornou porotou odporučené filmy. Ak sa v regióne súťaž neuskutoční, organizátor krajskej filmovej prehliadky - Liptovské kultúrne stredisko v Liptovskom Mikuláši - akceptuje návrhy postupu regionálnych kultúrnych stredísk na krajskú prehliadku.

Skupiny:

skupina A – autori nad 25 rokov
skupina B - deti a mládež do 18 rokov
skupina C – autori do 25 rokov
skupina D - poslucháči vysokých filmových škôl

Kategórie:

Skupina A súťaží v kategóriách: dokument, reportáž, experiment, hraný film, animovaný film, videoklip.

Skupina B, C, D súťaží bez rozlíšenia kategórie

Zaradenie do skupiny a kategórie označujú autori na prihláške a potvrdzujú svojím podpisom. 

Technické podmienky:
Organizátor zabezpečí projekciu formátov Video DVD a dátových  formátov *,* MPG a *,*  AVI na CD alebo DVD nosiči v norme PAL.
Projekciu ostatných formátov si zabezpečí prihlasovateľ príspevku. 
Označenie filmov: 
Každá snímka musí obsahovať - názov filmu, dĺžku projekcie, meno, adresu a vek autora, spôsob ozvučenia /mono, stereo/ skupinu a kategóriu.

Filmy, ktoré nebudú spĺňať technické podmienky, nebudú zaradené do súťažnej projekcie. 

Termín zaslania záväznej prihlášky:

Podmienkou účasti je doručenie záväznej prihlášky najneskôr do 20. februára  2011
     - osobne, alebo poštou     
     - na adresu: Kysucké kultúrne stredisko v Čadci, Ul. Moyzesova 50, 022 01 Čadca

Súčasťou záväznej prihlášky sú súťažné filmy označené podľa požiadaviek organizátora.

Prihlášku je možné stiahnuť aj  na webovej adrese: www.kultura.e-kysuce.sk
Odborná hodnotiaca porota:

Členov odbornej hodnotiacej poroty menuje riaditeľka Kysuckého kultúrneho strediska v Čadci na návrh odbornej pracovníčky KKS v Čadci.

Ocenenie:

Odborná porota po posúdení a vyhodnotení  kvality umeleckého diela a technického  spracovania filmu navrhne udeliť hlavnú cenu za mimoriadny umelecký prínos a po jednej cene v každej kategórii. Porota môže odporučiť udeliť i čestné uznania vo všetkých skupinách. Porota má právo niektorú z cien neudeliť, prípadne zlúčiť alebo prerozdeliť do inej kategórie. Do krajského kola postupujú ocenené a porotou doporučené filmy. 

Vyhlásenie súťaže:  

Premietanie prihlásených filmov a vyhlásenie výsledkov sa uskutoční dňa 24. februára 2011 

v Kysuckej knižnici v Čadci. 
Kontakt - bližšie informácie:

Emília Jašurková

Kysucké kultúrne stredisko v Čadci

Ul. Moyzesova 50, 022 01 Čadca

041/433 1250

milka.jasurkova@vuczilina.sk
www.kultura.e-kysuce.sk
